མདོར་ན་སོག་རྫོང་ཉིན་མཐའ་ཤང་གི་བྲག་ཕུག་མང་པོའི་ནང་ནས་གནའ་བོའི་ཞང་བོད་རིག་གནས་དང་འབྲེལ་བ་ཟབ་པའི་དཔེ་རྙིང་གླེགས་བམ་སྟོང་ཁྲག་མང་པོ་ས་དེ་ཕྱོགས་ཀྱི་མི་རྣམས་ཀྱིས་ཆུ་ལ་བསྐྱལ་བ།མེ་སྲེག་བཏང་བ་གཞན་ལ་གཡོ་འཚོང་བྱས་པ་སོགས་ཐབས་བརྒྱ་སྣ་ཚོགས་ཀྱི་སྒོ་ནས་མེད་པར་བཟོ་གང་ཐུབ་ཐུབ་བྱས་མོད་ཀྱང་ད་དུང་བྲག་ཐེམ་དང་ཆུ་འགྲམ་རི་རྩེ་སོགས་ནས་དཔེ་རྙིང་དང་ཅ་དངོས་རྙིང་བའི་རིགས་གྲངས་མེད་ཅིག་རྙེད་ཀི་ཡོད།དེ་བཞིན་དུ་སོག་རྫོང་ནས་རྨ་ཆུའི་ཆུ་རྒྱུད་མང་ཆེ་ཕྱོགས་ནས་ཡ་ཐོག་ཞང་བོད་རིག་གནས་དང་འབྲེལ་བ་ཟབ་པའི་བོན་དཔེ་རྙིང་བའི་རིགས་དང་ཐང་ག་སོགས་དངོས་རྫས་ཀྱི་རིགས་དང་།བོད་བཙན་པོའི་སྐབས་ཀྱི་རྡོ་རིང་དང་བང་སོ་སོགས་གནའ་མའི་ཤེས་རིག་གི་གྲུབ་ཆ་མང་པོ་ཞིག་རྙེད་བཞིན་པ་འདིས་སྔོན་ཆད་ས་དེ་ཕྱོགས་ཀྱི་བོད་མའི་ཁྱིམ་རྒྱུད་ཚང་མ་གྲུབ་མཐའ་གང་ཞིག་གི་སྒོར་ཞུགས་ཡོད་པ་དང་ཆོས་ལུགས་གང་ཞིག་སྤྱོད་མཁན་ཡིན་པ་གསལ་བྱེད་ཐུབ་འདུག